"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saade jõuab eetrisse meie Kaisanieme stuudiost Helsingis
ja selle toob teieni misjoniühendus One Way Mission.
Täna jätkab Esa-Pekka Mattila eelmise nädala õpetust,
teemaks Jumala au.
One Way pühapäevapidu kell 12.00, Vuorikatu 19, Helsingis
Et meie ellu võiks tulla Jumala au.
See tuleb vaid evangeeliumi kaudu.
Rõõmusõnum on selles, et Jeesus Kristus läks ristile
ning võttis sinna kaasa meie vanad inimesed.
Ta kuulutas seal surma meie armetule minale.
Niivõrd, kui meid valitseb Vaim,
võime elada teises reaalsuses.
Jumala Vaim on ainus, kes meid lihalikkusest kõrgemale tõstab.
"Meil tuleb aga alati tänada Jumalat teie eest, Issandale armsad vennad,
et Jumal on teid valinud uudseviljana päästeks Vaimu pühitsuse läbi
ja tõe usu varal.
Selleks on ta kutsunud teid meie evangeeliumi kaudu
meie Issanda Jeesuse Kristuse kirkuse saamiseks."
Mõelge! Meid on kutsutud seda saama.
Sõna ütleb, et kõik on pattu teinud ja on Jumala aust ilma.
See on lähtekoht. Meil kellelgi pole seda.
Kuid evangeeliumi kaudu on meid kutsutud seda saama.
"Ning mõistetakse õigeks tema armust päris muidu,
lunastuse kaudu, mis on Kristuses Jeesuses."
See kõik on and ja seepärast on see arm.
Seepärast on meil kõigil ühtmoodi võimalik seda saavutada.
Asi pole meie jõus, vaid Jumala armus.
Kord ütles üks jutlustaja midagi väga vabastavat.
Jagan seda teiega, kuna siin võib olla keegi,
keda muutumine isegi ei huvita.
"Mis siin ikka pingutada, jõuab niisamagi kohale vast."
Tõesti võib olla selline olukord, et me pole kindlad,
kas tahame muutuda.
"Mulle meeldib abikaasat halvasti kohelda
ja töökaaslasi sõimuga kostitada. Ma pole kindel, kas tahan muutuda."
Isegi siis pole lootus kadunud.
Jumal teab sedagi ja suudab mõjutada ka su tahet.
Loen Sõnast: "Sellepärast me palvetamegi alati teie eest,
et meie Jumal teeks teid oma kutsumise vääriliseks
ja et ta oma väes teeks täielikuks kogu teie headuse meelepärasuse."
(Soome keeles: kõik hea teie tahtes)
Jumal annab mulle sellise meeleolu, et tahan head.
Teises kohas öeldakse: "Sest Jumal on see, kes teis tegutseb,
et te tahate ja toimite tema hea nõu kohaselt."
Seegi on imeline.
Jumal otsekui meelitab meid välja vanast eluviisist.
Ta annab meile nii palju enam ja nii palju paremat.
Ta annab ka katsumusi. Ta annab ka raskusi.
Jumal teeb seda meis.
Johannese 12:41 ütleb midagi huvitavat Jesaja kohta.
"Seda ütles Jesaja, sest ta nägi Jeesuse kirkust
ning rääkis temast."
Mõni salm varem on tsitaat Jesaja 6:53.
Jesaja 6. peatükis vaatas Jesaja Jumala kirkust.
Jumala au täitis templi ja Jesaja sai teadlikuks,
et ta on patuste huultega patune mees, ja ta kohkus.
Jumal tahab, et Tema kogudus oleks pidevalt täis Tema au,
et meie keskel oleks selline pühadus, et patune võiks tulla patutunnetusele
ja leida tee meeleparanduse juurde.
See juhtus Jesajaga, kui ta vaatas seda kirkust.
Kui ta nägi Jumala au, nägi ta oma patusust.
Siis tuli seerav ja puudutas ta huuli ning ütles: Su patt on lepitatud.
See juhtub seal, kus Püha Vaim näitab pattu.
Jesaja polnud ehk kunagi Issanda au niimoodi näinud,
et oleks samal ajal oma patusust näinud.
See sõltub sellest, millega end võrdleme.
Kui meie võrdlusobjekt on väär, võime jõuda järeldusele,
et oleme üsna kobedad sellid.
Kui aga võrdleme end Jumala auga,
siis seal muutub inimene patuseks.
Kas rääkisin teile juba tähendamissõna lambast?
Mis värvi on lammas? Öelge julgelt: valge.
Võib olla mustigi lambaid.
Enamasti on nad valged, eriti kui nad on rohelisel niidul.
Kas pole?
Mis värvi on seesama lammas, kui niidule on sadanud esimene lumi?
See on hallikas-pruunikas, räpane.
See sõltub sellest, millega lammast võrrelda.
Minagi arvasin, et meie tütre toas on 3 seina valged ja üks sinine.
Siis maalisin sinise seina valgeks ja märkasin,
et teised olid hoopis heleroosad.
See on tõsilugu. Tegemist oli teist tooni valgega.
Kui seda sinisega võrrelda, näis see valgena.
Aga kui veel valgemaga võrrelda, oli see roosakas.
Kõik sõltub sellest, millega oma sisemust võrdleme.
Jesaja võrdles end ausalt Jumala auga
ja jõudis tõepärasele järeldusele, et on patune mees.
Jeesus tuli maailma patuste jaoks.
Seepärast on see õnne ja õndsuse päev,
kui Püha Vaim saab inimeses pattu valgustada,
sest siis Ta puhastab ja päästab meid.
Ta muudab meie verepunased patud lumivalgeks oma imelise verega.
Nii vaatas Jesaja Kristuse kirkust.
Johannese 12. peatükis
tsiteeritakse ka Jesaja 53. ptk.
Ta ütleb, et kui Jesaja seda vaatas ...
Kui loeme Jesaja raamatu algusest lõpuni läbi,
näeme, et Jesaja vaatas Kristuse kirkust.
Pole juhuslik, et teine tsitaat on peatükist,
kus näeme kannatavat Talle.
Selles ilmnes Jumala au, et Jeesus andis end Ohvritalleks,
ristilöömiseks ja ohverdamiseks meie eest.
Me ei tohi kunagi kaotada silme eest ristilöödud Jeesust.
Seal lunastati meie patud.
Ta on üles tõusnud ja võitnud surma.
Täna kirgastab seda kõike meile Püha Vaim.
Ta valgustab meie sisemust.
Võime öelda, et oleme näinud Kristuse kirkust.
Loe Jesaja raamatut ja ütle: Ma nägin.
Ta ütleb mulle: Ära karda! Armastan sind.
Olen kutsunud sind nimepidi.
Need kes Issandat ootavad, saavad uut rammu.
Vaatame Kristuse kirkust, kui neid kirjakohti loeme.
Võime muutuda neid vaadates.
Vaim räägib meie sisimas tõde.
Tahaksin öelda paar sõna Püha Vaimu kohta.
Johannes räägib, et Püha Vaim on kaitsja.
King James'i piiblitõlkes öeldakse 'Trööstija'.
See on sama sõna, mis 2 Korintlaste 1. peatükis,
kus räägitakse kõige tröösti Jumalast.
Püha Vaim on kaitsja ja trööstija.
Jumal annab selle Püha Vaimu meie sisse.
Sul on alati lohutus Vaimus. Ära seda kunagi unusta!
Milline sinu olukord ka poleks, sul on sisimas lohutus.
Usun, et see on neile, kes kannatavad sõltuvuste all.
See on võimas sõnum: mida iganes oleme kunagi kannatanud,
meil on lohutus, seda pole vaja kuskilt väljast otsida.
See on tõeline lohutus, Püha Vaimu lohutus.
See peab vastu ja kestab, see on tõene,
see ei aja meid pattu, see kaitseb meid.
Halleluuja! Jumala rahval on sisemine Kaitsja.
Võimas! Trööstija ja Kaitsja igas mures.
Püha Vaim on sinu sees. Ta on sinu poolt.
Nagu varem öeldud: Ta õpetab ja tuletab meelde kõik,
mida Jeesus on öelnud.
Mõtlesin kunagi, mis siis, kui ma kunagi ei kuule,
mida Jeesus ütleb, kui ma ei söö seda.
Kust Püha Vaim seda siis meenutada saab?
Meie mälu on nõrk, kuid Püha Vaim on suurem.
Sina söö Sõna.
Isegi kui oled dementseim inimene, loe siiski Sõna,
ja jäta Püha Vaimu peale selle meenutamine sulle.
Ta toob selguse patu, õiguse ja kohtumõistmise kohta.
Tol päeval, kui usule tulin, võin sulle isegi kellaaja öelda,
poleks ma osanud öelda, et tuli Püha Vaim,
ja valgustas mulle Sõna ning näitas mulle pattu, õigust
ja kohtumõistmist, et usuletulek oleks piibellik.
Just nii see juhtuski.
Ta paljastas mu patud ja seejärel puhastas mind.
Mõistin ka, et see Jeesus on õige, õiglane ja Püha Jumal.
Enne kartsin surma,
kuid sellest peale olen õppinud Jumalat kartma.
Ta on püha ja alati tõene.
Teda ma petta ei suuda. Ta on õige.
Mõistsin ka kohtumõistmist. Mind päästeti hukatusest.
Mõistsin, et ka minu süüdistaja üle on kohus mõistetud.
Kristus võttis minu koha ja on nüüd mu kaitsja,
mitte süüdistaja.
Kuid vaenlane on ristil hukka mõistetud.
Püha Vaim ei jäta meid vaestekslasteks.
Üks piibliversioon ütleb vaestelaste asemel 'trööstitud'.
Ta ei jäta sind trööstita. Ta ei jäta sind isatuks, ematuks.
See on suur sõnum.
On inimesi, kes ei tunne oma isa või ema.
Võib olla väga vaeslapse tunne, kuid kui Püha Vaim täidab selle koha
ja räägib, et Ta on Isa, sinu Isa.
Sa pole soovimatu, pole tõsi, et keegi sind ei taha.
Üks Püha Vaimu ülesanne on sind võimsalt trööstida.
Su elul on mõte - Jumal on sind tahtnud,
ükskõik, mida inimene ütleb.
Püha Vaim austab alati Kristust.
Sõna ütles, et ta saadab teise Trööstija.
Kui loen Jeesust Kristust, leian, et Temagi oli inimeste kaitsja.
Ta oli patuste kaitsja. Ta kaitses neid,
kelle üle mõisteti kohut ja oleks tahetud kividega surmata.
Piibel ütleb, et Isa läkitab teise kaitsja.
Ma pole kreeka keele ekspert, kuid vahel olen üht-teist õppinud.
'teine kaitsja' on kreeka keeles 'allos'.
See tähendab 'samasugust'.
Ei ole 'heteros'-kaitsja, kes oleks ka kaitsja, kuid teistsugune.
Kui Jeesus ütles, et kui keegi sind ühe põse pihta lööb,
kääna ette 'allos' ehk teine põsk.
Öeldakse, et sa ei saa teenida kaht issandat.
Kui kummardad üht, siis teist ei suuda.
Ei saa teenida mammonat ja Jumalat korraga.
Siinkohal kasutatakse sõna 'heteros' ehk 'teist'.
Kui Püha Vaim meisse tuleb, õpetab Piibel,
et Ta on samasugune kui Tema isand, Jeesus Kristus.
Kui vaatled oma keskkonda ja mis kristlikul areenil toimub,
võid uurida, kas on tegemist 'allos'-vaimu või 'heteros'-vaimuga.
Kas see on Kristuse sarnane, kas Ta austab Kristust?
Ma ei näinud, et Jeesus oleks sundinud kedagi
loomalikult karjudes maas roomama.
Siis ei pea seda tegema ka Püha Vaim.
Jeesus läks vastupidiselt nende juurde ja vabastas nad.
Ja nad muutusid normaalseks.
See juhtus näiteks Markuse evangeeliumis,
kus ühes mehes oli leegion deemoneid ja ta vabastati.
Äkitselt öeldi mehe kohta, et ta oli täie mõistuse juures.
Jeesuse kohtagi võiks öelda, et ta oli tavalisim inimene,
kes iial maa peal on käinud.
Jumal. Nii normaalne kui veel olla võib.
Kui Püha Vaim meid vallutab, ei tee Ta meid veidraks,
vaid normaalseks, Jumala perspektiivi järgi.
Patt on see, mis moonutab ja korrumpeerib,
mis meid endasse sulguma paneb ja veidralt punastama.
Minagi vist punastasin korra, kui polnud kindel, kuidas jätkata.
Ehk on see normaalne.
Kui Püha Vaim meid muutma hakkab, teeb Ta meist tõelised, läbipaistvad,
turvalised ja tavalised.
Jeesusegi kohta öeldi,
et Ta veetis aega patuste ja muu sellise rahvaga.
Kas teate, mis oli tema külgetõmbejõud?
Tema püha tavalisus; tohutu armastus, mis Temas oli.
On hea olla selliste inimestega, kes on siiralt need, kes nad on.
Kui Püha Vaim meid vallutab,
muudab Ta meid üha enam Kristuse sarnaseks, normaalseks.
Patt on ebanormaalne.
Endassesulgumine, eemaletõmbumine ja üksildus ei ole Jumala plaan.
Jumal on loonud meid ühtsuseks.
Jälgi, hoia silmad lahti! Katsu läbi kriitiliselt!
Piibel õhutab meid kohut mõistma, mitte lihas,
vaid võrdlema asju tõe Sõnaga. See on tervislik.
Kui keegi söödaks mulle mürki ja sel oleks suus halb maitse,
oksendaksin selle välja.
Kõike pole vaja süüa, kõik ei toida.
Meile on antud tõe Sõna.
Näeme sealt, milline on Jeesus Kristus.
Seda on meile öeldud, me ei pea toetuma oma arusaamisele,
või kogemustele.
Meil on vägev sõna ja see toimib.
Nii nagu Jeesus kohtles neid inimesi, kohtleb Ta ka mind.
Ta tuleb samamoodi minu juurde.
Ta armastab, muudab ja tervendab mind.
Püha Vaim teeb sedasama, mida Jeesus Kristus tegi.
Kui tahame oma ellu väge, siis ainus tee väeni on nõrkus.
Pean silmas Jumala väge.
Ainus tee selleni on nõrkus.
Kui tahame endale aaret, peame hakkama saviastjaiks.
Jumala Sõna ütles, et see aare on teil saviastjates.
Jumala kirkuse tundmine on meil savinõudes,
see on hapruses ja nõrkuses.
Kui tahame vabadust, peame janunema ka pühadust.
Kas teate, mis on vabadus ilma pühaduseta?
Kaos, ei midagi muud.
Seepärast peavad vabadus ja pühadus käsikäes käima.
Jumala vägi peab käima koos nõrkusega.
Kui tahame leida tõelist aaret, peame muutuma saviastjaks,
iseendas nõrgaks ja tähtsusetuks.
Tahan sind julgustada õppima Kristuse au vaatama.
Võta Johannese evangeelium paarinädalaseks projektiks
ja uuri sealt, kuidas Jeesus ilmutas erinevatele inimestele oma au.
Millised muutused inimestes toimusid? Kui armastavalt Ta neid kohtles.
Ehk jõuame meiegi järeldusele: "Jumal, Sa armastad mind.
Sa tõesti rõõmustad minust. Sa tahad tulla minu juurde.
Sa oled mind otsinud."
Issand, aitäh, et meil on imeline tee Sinu juurde,
mille Jeesus on rajanud.
Issand, Sinu veri voolas, et meie patud ära pühitaks.
Kuigi me ei näe Sind nende silmadega,
aitäh, et võime vaadata Sind südame silmadega.
Ja imestada, kas Sa oled tõesti nii hea.
Sa oled väeline.
Aitäh, et puudutad meid siin täna. Anna meile ilmutust iseendast.
Tervenda need, kes seda vajavad. Lohuta neid, kes seda vajavad.
Anna lootust neile, kes tunnevad end lootusetuna.
Näita teed neile, kes on selle kaotanud.
Aitäh, Issand, et tahad olla meile kõik kõiges.
Täname Sind Sinu armastuse eest.
Täname Sind elava lootuse eest, mis meil Sinus on.
Aitäh, et me ei pea masenduma iseennast põrnitsedes,
vaid meil on sissepääs Kristuse ligiolusse,
et vaadata Sinu palet.
Aitäh Issand, et võime muutuda Sinu armu ja graafiku järgi.
Ülistus Sinu nimele! Aamen.
See on tänaseks kõik.
Kui sa ei näinud nädala eest Esa-Pekka Mattila õpetust,
võid minna meie kodulehele www.onewaymission.fi,
kust leiad saatearhiivi.
Aitäh vaatamast! Kohtumiseni nädala pärast!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e- postiaadressil -
toimisto@onewaymission.fi
Tõlge: Monika Jaaguri